Ríkisskattstjóri ( RSK ) hefur tekið skattskil svokallaðra áhrifavalda vegna tekjuársins 2018 til sérstakrar skoðunar . Bréf þessa efnis hafa bæði verið send áhrifavöldum sem og fyrirtækjum sem stunda við þá viðskipti . Í upphafi árs birti RSK leiðbeiningar fyrir áhrifavalda vegna skattskila á heimasíðu sinni . Þar kom meðal annars fram að þeim sem nýta sér þjónustu áhrifavalda beri að skila upplýsingum um greiðslur til þeirra „ af hvaða tagi sem er “ í janúar ár hvert . Minnt var á þá meginreglu skattaréttar að allar tekjur séu skattskyldar hvort sem þær felist í peningagreiðslu eða öðrum verðmætum . Í Tekjublaði Frjálsrar verslunar þetta árið var að finna upplýsingar um tekjur 25 einstaklinga sem fallið hafa í flokk áhrifavalda . Talsverður munur var á tekjum þeirra en þær voru á bilinu 93 þúsund krónur á mánuði og upp í tæplega 1,5 milljónir . Miðgildið var tæpar 330 þúsund krónur . Rétt er að taka fram að í þeirri samantekt var aðeins litið til tekjuskatts einstaklinga en ekki fjármagnstekna . Hundeltar samfélagsmiðlastjörnur RSK er ekki eina stjórnvaldið sem hefur haft áhrifavalda undir smásjá en hið sama gildir um Neytendastofu . Reglulega hafa birst úrskurðir frá stjórnvaldinu þar sem áhrifavaldar fá skömm í hattinn fyrir að hafa ekki tilgreint að færslur þeirra feli í sér dulda auglýsingu eða viðskiptaboð . Ekki hefur dugað í slíkum tilfellum að taka fram að vara hafi fengist að gjöf . Nánar er fjallað um málið í Viðskiptablaðinu sem kemur út á morgun . Áskrifendur geta nálgast blaðið undir Tölublöð , aðrir geta skráð sig í áskrift hér . Meðal annars efnis í blaðinu er : Vignir Steinþór Halldórsson , stjórnarformaður MótX , er í viðtali og ræðir meðal annars forsjárhyggju hins opinbera . Kafað er enn frekar ofan í fyrirhugaðar breytingar á samkeppnislögunum . Fjallað er ítarlega um nýjustu vendingar í Brexit máli Breta . Hrein ný útlán innlánastofnana til fyrirtækja hafa dregist saman það sem af er ári . Ellen Ragnars Sverrisdóttir segir frá deiliþjónustu fyrir tísku sem hún hefur komið á laggirnar . Kostnaður vegna hagræðingaraðgerða Íslandspósts hefur talsverð áhrif á afkomu ársins . Fjölgað hefur um helming í hópi þeirra sem nýta sér íslenskar atvinnubætur meðan þeir leita að vinnu erlendis . Innlit í Kauphöllina þegar viðskipti með bréf í Iceland Seafood hófust á aðalmarkaði . Lekar frá stjórnvöldum og réttlætingar á þeim eru Óðni ofarlega í huga þessa vikuna . Huginn og Muninn eru á sínum stað að venju sem og Týr .